EUROOPAN YHTEISÖJEN KOMISSIO 
Bryssel, 13.05.1998 
KOM(1998) 296 lopull. 
Komission tiedonanto 
Euroopan parlamentille ja Euroopan unionin neuvostolle 
Yhtenäismarkkmasääntöjen tehostaminen 

COM(1998) 296 
Komission tiedonanto 
Euroopan parlamentille ja Euroopan unionin neuvostolle 
Yhtenäismarkkinasääntöjen tehostaminen 
1. Yhtenäismarkkinoiden toimintasuunnitelmassa1 jäsenvaltioita ja komissiota kehotetaan 
yhteistyöhön nykyisten yhtenäismarkkinasääntöjen tehostamiseksi. 
Toimintasuunnitelma hyväksyttiin kesäkuussa 1997, ja sen jälkeen on kiinnitetty paljon 
huomiota niin sanottuun "täytäntöönpanovajeeseen" - siihen, että jäsenvaltiot eivät ole 
määräajassa saattaneet neuvoston ja parlamentin antamia direktiivejä osaksi kansallista 
lainsäädäntöään. Viimeksi kuluneen vuoden aikana niiden direktiivien osuus, joita ei 
vielä ole pantu täytäntöön kaikissa jäsenvaltioissa, on laskenut melkein puoleen, sillä 
kesäkuussa 1997 se oli 35 prosenttia ja 1. toukokuuta 1998 18 prosenttia. Tämä 
suuntaus on saatava jatkumaan, ja komissio aikoo seurata tarkasti jäsenvaltioiden 
edistymistä tällä alueella sekä saada aikaan lisäparannuksia. Sen vuoksi komissio 
katsoo, että toimintasuunnitelmassa jäsenvaltioiden avuksi täytäntöönpanoviiveiden 
poistamiseen kehitettyjä aikatauluja on käytettävä järjestelmällisesti uusien viivästysten 
välttämiseksi tulevaisuudessa.2 Lisäksi yhteisön on kiinnitettävä entistä enemmän 
huomiota kansallisten täytäntöönpanotoimenpiteiden ja kansallisten viranomaisten 
toimesta tapahtuvan yhtenäismarkkinasääntöjen soveltamisen laatuun. Myös komission 
roolia ja sen käytettävissä olevia keinoja varmistaa yhtenäismarkkinasääntöjen oikea 
soveltaminen on harkittava edelleen. 
2. Selkeät ja ymmärrettävät säännöt ovat komission lainsäädäntötoiminnan keskeinen 
tekijä. Yksi sen tavoitteista on luoda lainsäädäntöpuitteet, jotka rohkaisevat 
kansalaisia ja yrityksiä käyttämään hyväkseen yhtenäismarkkinaoikeuksiaan 
aiheuttamatta niille kohtuutonta lainsäädäntötaakkaa. Komissio toimii edelleen 
aktiivisesti yhteisön lainsäädännön laatimista koskevien yleisohjeiden valmistelussa 
ottaen huomioon myös Amsterdamin sopimukseen sisältyvän julistuksen n:o 39. Mutta 
kansalaisten ja yritysten on noudatettava nimenomaan jäsenvaltioissa annettuja 
sääntöjä, ja niidenkin osalta lainsäädännön laatu varmistaa osaltaan sen tehokkaan 
soveltamisen. Tästä syystä olisi suotavaa perustaa epävirallinen järjestelmä, joka 
antaisi jäsenvaltioille ja komissiolle mahdollisuuden vaihtaa tietoja ja käydä 
vuoropuhelua keskenään täytäntöönpanovaiheen aikana, yhteisen lähestymistavan 
luomiseksi täytäntöönpanoon. 
3. Yhtenäismarkkinasääntöjen yhdenmukainen täytäntöönpano on ratkaisevan tärkeää 
yritysten luottamuksen luomiselle. Hallinnollinen yhteistyö on avain yhteisesti 
sovittujen sääntöjen tehokkaaseen ja johdonmukaiseen soveltamiseen koko unionin 
alueella. Kansallisia viranomaisia on rohkaistava vaihtamaan tietoja ja kokemuksia 
yhtenäismarkkinasääntöjen soveltamisesta ei vain erityistilanteissa, vaan 
jäijestelmälhsemminkin, esimerkiksi Karolus-ohjelmasta rahoitetuissa seminaareissa tai 
käyttämällä sellaisia menetelmiä kuin jäsenvaltioiden keskinäinen tarkkailu tai 
1 CSE (97) 1 lopullinen, 4.6.1997. 
2 Tätä ja muita tässä tiedonannossa käsiteltyjä ehdotuksia käsitellään tarkemmin liitteenä olevassa 
työasiakirjassa (SEC(1998) 903). 
kansallisen täytäntöönpanon molemminpuoliset tarkastukset. Myös 
toimintasuunnitelman pohjalta perustetuista koordinointikeskuksista on tässä 
yhteydessä apua. 
4. Jos jäsenvaltiot eivät täytä velvoitteitaan, komissio ei epäröi aloittaa 
rikkomismenettelyä. Komissio yksinkertaistaa edelleen rikkomisasioiden hallintoa ja 
vaatii jäsenvaltioilta sääntöjen tiukkaa noudattamista. Myös kansallisilla 
tuomioistuimilla ovat tärkeä tehtävä tämän varmistamisessa. 
5. Komissio kehottaa neuvostoa 
• korostamaan, että jäsenvaltioiden olisi pidettävä erittäin tärkeänä sitä, että ne 
täyttävät velvollisuutensa panna yhtenäismarkkinalainsäädäntö täytäntöön 
kokonaan, määräaikoja noudattaen ja riittävän laadukkaasti, 
• hyväksymään, että jäsenvaltioiden olisi pantava täytäntöön aikataulut, jotka ne 
ovat toimintasuunnitelman mukaisesti ilmoittaneet, ja jatkettava näiden 
aikataulujen toimittamista kaikista yhtenäismarkkinoihin liittyvistä uusista 
toimenpiteistä toimintasuunnitelman voimassaoloajan päätyttyä, 
• tutkimaan tämän tiedonannon liitteenä olevaan työasiakirjaan sisältyviä 
täytäntöönpanolainsäädännön laadun varmistamiseen liittyviä ehdotuksia, 
• 
• vahvistamaan jäsenvaltioiden aikomuksen ryhtyä kaikkiin mahdollisiin toimiin, 
jotta toimintasuunnitelmaan ja neuvoston aiempiin päätöslauselmiin sisältyvien 
täytäntöönpanon ja ongelmanratkaisun järjestelmien tehokas toiminta 
varmistetaan, 
korostamaan, että jäsenvaltioiden on noudatettava yhteisön lainsäädäntöä ja 
erityisesti asetettuja määräaikoja vastatessaan komission virallisiin ilmoituksiin ja 
perusteltuihin lausuntoihin, mihin ne ovat toimintasuunnitelman hyväksyessään 
sitoutuneet. 

ISSN 1024-4492 
KOM(98) 296 lopullinen 
ASIAKIRJAT 
FI 10 09 02 01 
Luettelonumero : CB-CO-98-335-FI-C 
ISBN 92-78-36434-7 
Euroopan yhteisöjen virallisten julkaisujen toimisto 
L-2985 Luxemburg